Ի՞նչ է ստացվում: Քաղաքացին, տնտեսվարողը պատրաստ է ավելի բարեխիղճ դառնալ, եթե մթնոլորտը փոխվի: Այս իմաստով մեծ անելիք ունի իշխանությունը` թարմացված կազմով ներկայացող կառավարությունը: Քաղաքացուն ու առավել ևս տնտեսվարողին գործնականում և հիմնավորապես ապացուցել է պետք, որ նրա վճարած ամեն մի լուման նպատակին է ծառայում: Մարդիկ իրենք են խոստովանում, որ այս հարցում խիստ թերահավատ են և վստահության առկայության դեպքում զգալիորեն կավելացնեն վճարումները: Ու՞մ համար պարզ չէ, որ հարկային բեռան տակ կքած հարկատուն հաստատ մեծ տհաճությամբ մասհանում կանի իրեն հարստահարող չինովնիկին ու օլիգարխին: Իսկ պետություն ասվածը վերոնշյալները չեն, այլ` տվյալ դեպքում պետական գանձարան կոչվածը, որն այդպես էլ չի լցվում ու չի լցվում: Հետևաբար, սխալ կլինի, եթե նոր կառավարությունը ավելիին հասնելու համար հարկային մահակը գործի դնի: